ಗೊಂಬೆ ಹಬ್ಬದ ಸಿದ್ಧತೆ ಹೀಗಿರಲಿ

ಇನ್ನೇನು ಗೊಂಬೆಗಳ ಹಬ್ಬ ಬಂದೇ ಬಿಡ್ತು. ಗೊಂಬೆ ಕೂರಿಸುವವರು ಈಗಾಗಲೇ ಎಲ್ಲಾ ಪ್ರೀಪರೇಷನ್ ಮಾಡಿಕೊಳ್ಳುತ್ತಿದ್ದಾರೆ. ನಾವು ಈ ಸಲ ಲಾಸ್ಟ್ ಟೈಂಗಿಂತ ಚೆನ್ನಾಗಿ ಹಬ್ಬ ಮಾಡಬೇಕು. ಆ ರೀತಿ ಗೊಂಬೆ ತರಬೇಕು, ಈ ರೀತಿ ಗೊಂಬೆ ಡೆಕೊರೇಷನ್ ಮಾಡಬೇಕು. ಎಲ್ಲರೂ ಮಾಡುವಂತೆ ನಾವು ಹಬ್ಬ ಮಾಡಿದ್ರೆ ಮಜಾ ಇರಲ್ಲ ಅನ್ನೋರು ಇರ್ತಾರೆ. ಅವರಿಗೆಲ್ಲಾ ಸೇರಿ ನೆಚ್ಚಿನ ಗೊಂಬೆಗಳನ್ನು ಹೇಗೆ ಕೂರಿಸಿದ್ರೆ ಚೆಂದ. ಹೇಗೆ ಅಲಂಕರಿಸಿದ್ರೆ ಅಂದ ಅನ್ನೋದನ್ನ ನೋಡೋಣ..

ಈ ಹಿಂದೆ ಗೊಂಬೆಗಳ ಹಬ್ಬ ಅಂದರೆ ಮನೆಯಲ್ಲಿ ಎಲ್ಲಿಲ್ಲದ ಸಡಗರ, ಸಂಭ್ರಮ ಮನೆ ಮಾಡಿರುತ್ತಿತ್ತು.. ಮನೆಯ ಅಟ್ಟದಲ್ಲಿ ಜೋಡಿಸಿಟ್ಟಿದ್ದ ಮಣ್ಣಿನ ಗೊಂಬೆಗಳನ್ನು ಕೆಳಗಿಳಿಸಿ, ಶುದ್ಧಗೊಳಿಸುವುದಕ್ಕೆ ವಾರವಾದರೂ ಬೇಕಾಗಿತ್ತು. ಸದ್ಯದ ಪೀಳಿಗೆಯವರಿಗೆ ಎಲ್ಲಿದೆ? ಇಷ್ಟೊಂದು ಟೈಮ್. ಕೆಲವರು ಹಬ್ಬದ ದಿನ ಹಬ್ಬದೂಟ ಮಾಡಿ ತಿಂದರೆ ಸಾಕು ಅಂತಿರುತ್ತಾರೆ. ಇನ್ನೂ ಕೆಲವರು ಯಾರಾದ್ರೂ ಫ್ರೆಂಡ್ಸ್, ಸಂಬಂಧಿಕರು ಕರೆದರೆ ಸಾಕಾಪ್ಪ ಅಂತಿರುತ್ತಾರೆ. ಹೀಗಿರುವಾಗ ಗೊಂಬೆ ಕೂರಿಸಲು ಸಾಕಷ್ಟು ಸಮಯ ವ್ಯಯಿಸಲು ಆಗುವುದಿಲ್ಲ. ಗೊಂಬೆ ಜೋಡಿಸುವುದು, ಕೂರಿಸುವುದು ಒಂದು ಕಲೆ. ಅದು ಎಲ್ಲರಿಗೂ ಒಲಿದಿರುವುದಿಲ್ಲ. ಹಾಗಾಗಿ ಈ ಒಂದು ಸಿಂಪಲ್ ಟಿಪ್ಸ್ ಗಳನ್ನು ಒಮ್ಮೆ ಕಣ್ಣಾಡಿಸಿ. ಗೊಂಬೆ ಕೂರಿಸಿ ನೋಡಿ.

* ನಿಮ್ಮ ಮನೆಯಲ್ಲಿ ಮೊದಲಿನಿಂದಲೂ ಗೊಂಬೆ ಕೂರಿಸುವ ರೂಡಿ ಇದ್ದರೆ ಚೆಂದ.
* ಎತ್ತಿಟ್ಟಿದ್ದ ಮಣ್ಣಿನ ಗೊಂಬೆಗಳನ್ನೆಲ್ಲ ಒಣಗಿದ ಕಾಟನ್ ಬಟ್ಟೆಯಲ್ಲಿ ಒರೆಸಿ ಇಡಿ.
* ಗೊಂಬೆ ಕೂರಿಸುವ ಮೊದಲು ಯಾವ ಥೀಮ್‍ನಲ್ಲಿ ಕೂರಿಸಬೇಕೆಂದು ಪ್ಲಾನ್ ಮಾಡಿ.
(ಪೌರಾಣಿಕ, ಐತಿಹಾಸಿಕ, ಸಣ್ಣ ಕಥೆಯಾಧಾರಿತ, ನೀತಿ ಕಥೆ, ಜೀವನಶೈಲಿ, ಆಧುನಿಕ ವಿಷಯಗಳು. ಹೀಗೆ ಯಾವುದು ಇಷ್ಟವೋ ಅದನ್ನ ಸೆಲೆಕ್ಟ್ ಮಾಡಿ)

ಸೀತೆ ಸ್ವಯಂವರ, ಸೀತೆ ವನವಾಸ, ಶ್ರೀನಿವಾಸ ಕಲ್ಯಾಣ, ಕೃಷ್ಣನ ಆಟ-ತುಂಟಾಟ, ಗಣೇಶನಿಗೆ ಆನೆ ಮುಖ ಬಂದಿದ್ದು, ಕ್ರಿಸ್ತನ ಹುಟ್ಟು ಈ ಪೌರಾಣಿಕ ರೀತಿಯಲ್ಲಿ ಗೊಂಬೆಗಳನ್ನು ಕೂರಿಸುತ್ತಾರೆ. ಇತಿಹಾಸದ ಒಲವು ಹೊಂದಿರುವವರು ವಿಜಯನಗರ ಆಡಳಿತ, ಮೈಸೂರು ಒಡೆಯರ್ ಆಡಳಿತ, ವಂಶಾವೃಕ್ಷ, ಕದಂಬ ಸಾಮ್ರಾಜ್ಯ ಎಂಬುದರ ಬಗ್ಗೆಯೂ ಚಿಂತಿಸುತ್ತಾರೆ. ಜೀವನದಲ್ಲಿ ಅಳವಡಿಸಿಕೊಳ್ಳುವ ನೀತಿ ಪಾಠ, ಐತಿಹಾಸಿಕ ಪುರುಷರ ಜೀವನಗಾಥೆ, ಪ್ರೇರಣೆ ನೀಡಬಲ್ಲಂತಹ ಗಣ್ಣರ ಜೀವನ ಶೈಲಿ ತೋರಿಸುವ ರೀತಿಯಲ್ಲಿ ಗೊಂಬೆಗಳನ್ನು ಅಲಂಕರಿಸಬಹುದು. ನಿಮಗೆ ಯಾವುದರಲ್ಲಿ ಆಸಕ್ತಿ ಇದೆಯೋ? ಯಾವುದು ನಿಮಗೆ ಹೆಚ್ಚು ತಿಳಿದಿದೆಯೋ ಅಂತಹ ಥೀಮ್ ಸೆಲೆಕ್ಟ್ ಮಾಡಿಕೊಳ್ಳಬೇಕು.

* ಅವರು ಹೇಳಿದ್ರು ಅಂತಾಗಲಿ.. ಅವರು ಮಾಡಿದ್ದಾರೆ ನಾವು ಮಾಡಬೇಕು ಎಂದು ಗೊತ್ತಿಲ್ಲದ, ಮಾಹಿತಿ ಇಲ್ಲದೇ ಗೊಂಬೆ ಕೂರಿಸಿ ಆಭಾಸಕ್ಕೊಳಗಾಗಬೇಡಿ.
* ಗೊಂಬೆ ಕೂರಿಸಲು ಸ್ಥಳದ ಆಯ್ಕೆ ಸೂಕ್ತವಾಗಿರಲಿ. ಗೊಂಬೆಯನ್ನು ಒಮ್ಮೆ ಕೂರಿಸಿದರೆ 9 ದಿನಗಳ ಕಾಲ ಅದೇ ಸ್ಥಳದಲ್ಲಿರುತ್ತದೆ. ಹೀಗಾಗಿ ಗೊಂಬೆಯನ್ನು ಮೆಟ್ಟಿಲುಗಳ ರೀತಿಯೂ ಕೂರಿಸಬಹುದು. ಇಲ್ಲವಾದಲ್ಲಿ ಒಂದು ವಿಶಾಲವಾದ ಸ್ಥಳದಲ್ಲಿ ಕೂರಿಸಬಹುದು.

* ಗೊಂಬೆಗಳಿಗೆ ಹೆಚ್ಚಿನ ಹೂವಿನ ಅಲಂಕಾರ ಬೇಡ. 9 ದಿನಗಳವರೆಗೆ ಹೂವು ತಾಜಾವಾಗಿರುವುದಿಲ್ಲ. ಕ್ಲೀನ್ ಮಾಡುವಾಗ ಗೊಂಬೆಗಳು ಡ್ಯಾಮೇಜ್ ಆದ್ರೆ ಕಷ್ಟ.
* ಹೆಚ್ಚಿನ ಸೀರಿಯಲ್ ಸೆಟ್ ಲೈಟ್‍ಗಳು, ಕಣ್ಣಿಗೆ ರಾಚುವಂತಹ ಲೈಟ್ ಬಳಸಬೇಡಿ.
* ಸಣ್ಣದಾಗಿದ್ರೂ ಸಿಂಪಲ್ ಆಗಿದ್ರೆ ಗೊಂಬೆಗಳನ್ನು ನೋಡಲು ಚೆಂದ.
* ಎಷ್ಟೊಂದು ಗೊಂಬೆಗಳಿದೆ ಎಂದು ಎಲ್ಲಾವನ್ನು ತುಂಬಬೇಡಿ. ಅಗತ್ಯಕ್ಕನುಗುಣವಾಗಿ ಜೋಡಿಸಿ.
* ಚಿಕ್ಕದಾಗಿದ್ರೂ ಚೊಕ್ಕವಾಗಿದ್ರೆ ಎಲ್ಲರನ್ನೂ ಆಕರ್ಷಿಸಿಸುತ್ತದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv

ದಸರಾ ಸುದ್ದಿಗಳು:

1. ನವರಾತ್ರಿಯ ಕೊನೆಯ ದಿನ ಆಚರಿಸುವ ಆಯುಧ ಪೂಜೆಯ ಮಹತ್ವವೇನು?

2. ಮೈಸೂರು ದಸರಾ: ರತ್ನ ಖಚಿತ ಸಿಂಹಾಸನದ ಜೋಡಣೆ ಕಾರ್ಯ ಆರಂಭ

3. ದಸರಾಗೆ ನಿಮ್ಮ ಮನೆಯಲ್ಲಿರಲಿ ಮೈಸೂರು ಪಾಕ್

4. ಮೈಸೂರು ಪಾಕ್ ಕಂಡು ಹಿಡಿದಿದ್ದು ಯಾರು? ಇಲ್ಲಿದೆ ಮಾಹಿತಿ